A-hed ar pennad-hent nen doa lâret kazi netra, nemet e anv : Yann-Bêr Kerfloch,  eus Sant Ivi. Laosket ganin ar paourkaezh den en ospital e tistrois dal lech ma oa bet lezet ar charr. Merkoù rodoù a oa war an hent, sur a-walch en doa ar blenier stardet-mort. Koulskoude ez is da sellet a-dost ouzh ar charr, ur Renault 19. An araog a oa dichastet met ar pezh a gaven iskis eo perak e oa bet ret stardañ ken kreñv, pa gavis un toull e kastell an oto. Ur boled... a soñjis. Ne voen ket pell o kavout unan all er rod a-raok. Met perak ta e oa bet tennet war ar paour-kaezh den ? Distroet  dam zi ez is da gousket, skuizh gant va devezh. Bet e oan o welet un eontr kozh e Fouenant ha goude-se, war hent ar gêr, em boa kejet ouzh mignoned en un davarn. Alese en eur ma oan o tistreiñ dar gêr. An devezh war-lerch, ha me e kêr o prenañ traoù, e ris va soñj mont da welet Yann-Bêr Kerfloch am boa saveteet an devezh kent. Gwelloch ez ae an traoù gant ar paotr, goulenn a ris gantañ penaos e oa choarvezet ar gwallzarvoud. Ar paour-kaezh den nen doa ket soñj penaos e oa degouezhet gant ar badaouet  ma oa bet. Lavarout a reas en doa ranket stardañ peogwir e oa chomet morgousket ouzh ar rod-stur. Iskis e kavis e respont, met ger ebet ne lavaris. Ur wreg ha daou vugel en doa, labourer-douar e oa. Ken dedennet e oan gant an afer maz is da welet e wreg.